open-index/open-wikipedia-markdown huggingface dataset:
ஆலத்தூர் மயிலாயியம்மன் கோயில்

**ஆலத்தூர் மயிலாயியம்மன் கோயில்** என்பது திருச்சிராப்பள்ளி மாவட்டத்தில் ஆலத்தூர் எனுமிடத்தில் அமைந்துள்ள அம்மன் கோயிலாகும்.  இக்கோயில் வடக்கு நோக்கிவாறு அமைந்துள்ளது. இக்கோயிலில் வைஷ்ணவி தேவிக்கு பதிலாக மயிலாயி அம்மன் உள்ளார். மயிலாயி அம்மனை திருமகள் என்கின்றனர். மயிலாயியை வழிபட்டால் செல்வ வளம் பெருகும் என்பது நம்பிக்கையாகும். 

## மூலவர்
இக்கோயிலில் கன்னிமார்கள் ஒரே திசையில் அமைந்துள்ளார்கள். இவர்களின் நடுவே மயிலாயி அம்மன் உள்ளார்.

பிராம்மி, மகேஸ்வரி, வராகி, வைஷ்ணவி, கவுமாரி, இந்திராணி, சாமுண்டி ஆகியோரை சப்த கன்னிகள் என்கின்றனர். இவர்களில் நடுவில் உள்ள வைஷ்ணவி தேவிக்குப் பதிலாக இங்கு மயிலாயி அம்மன் உள்ளார்.  தமிழகத்தின் வேறு எந்தக் கோயில்களிலும் இவ்வாறு மயிலாயி அம்மன் இல்லை. 

## சன்னதிகள்
இக்கோயிலில் மகா கணபதி, சாம்பவன், முப்புலி கருப்பண்ணசாமி, மதுரைவீரன், பட்டவன் ஆகியோரின் சன்னதிகள் அமைந்துள்ளன.

## திருவிழாக்கள்
மயிலாயி அம்மன் கோயிலில் சித்திரை மாதத்தில் 10 நாட்கள் திருவிழா நடக்கிறது.

## இவற்றையும் காண்க
* அட்ட லிங்கங்கள்
* அட்ட பைரவர்கள்
* அட்டவீரட்டானக் கோயில்கள்
* அட்ட வசுக்கள்
* அட்ட திரிம்சத் உபசாரங்கள்
* அட்ட விநாயகர்

## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பானுமதி (மகாபாரத கதைமாந்தர்)

**பானுமதி** என்பவர் இந்து இதிகாசங்களில் ஒன்றான மகாபாரதத்தில் துரியோதனின் மனைவியாக வருபவர்.  இவர் கலிங்க நாட்டின் அரசன் சித்ரங்கதனின் மகளாவார். இவரது சுயம்வரத்தில் துரியோதனன் கர்ணனின் உதவியோடு பானுமதியை திருமணம் செய்துகொண்டார்.

துரியோதன் பானுமதி தம்பதியினருக்கு **லட்சுமனை** என்ற மகள் இருந்தாள். அவளை கிருஷ்ணனின் மகன் சாம்பனுக்கு திருமணம் செய்து வைத்தனர்.

## ஆதாரங்கள்


பகுப்பு:மகாபாரதக் கதை மாந்தர்கள்
பஞ்சாபி முசுலிம்கள்

**பஞ்சாபி முசுலிம்கள்** (*Punjabi Muslims*,  (சாமுகி)) கிழக்கு பாக்கித்தானுக்கும் வடக்கு இந்தியாவிற்கும் இடைப்பட்ட பஞ்சாப் பகுதியில் வாழும் மொழி, புவியியல்,சமய வாரியான இனக்குழுவாகும்.  பஞ்சாபி இனக்குழுவினரில் பெரும்பான்மையாக விளங்கும், இவர்கள் இசுலாம் சமயத்தைத் தழுவிய பஞ்சாபி மொழி பேசுவோர் ஆவர். 90 மில்லியனுக்கும் கூடுதலான மக்கள்தொகை உடைய, பஞ்சாபி முசுலிம்கள் பாக்கித்தானில் உள்ள மிகப் பெரும் இனக்குழுவாகும்; உலகளவில் மூன்றாவது மிகப் பெரிய முசுலிம் இனக்குழு ஆகும். பஞ்சாபி முசுலிம்களில் பெரும்பான்மையோர் இசுலாமின் சுன்னி இசுலாம் உட்பிரிவைச் சேர்ந்தவர்கள். சிறுபான்மையினர் சியா இசுலாம் உட்பிரிவையும் அகமதியா போன்ற பிற பிரிவுகளையும் தழுவியுள்ளவர்களாவர்.  

பஞ்சாபி முசுலிம்களின் தாயகம் பாக்கித்தானிய பஞ்சாப் மாகாணத்தை குவியப்படுத்தியுள்ளது. உலகளவில் அலைந்துசுழன்று குறிப்பிடத்தக்க அளவில் வட அமெரிக்கா, ஐக்கிய இராச்சியம், மற்றும் மத்திய கிழக்கு நாடுகளில் வாழ்கின்றனர்.

## குறிப்புகள்

## மேற்சான்றுகள்

பகுப்பு:பஞ்சாபி மக்கள்
பகுப்பு:இசுலாமிய இனங்கள்
பகுப்பு:பஞ்சாப் (பாகிஸ்தான்)
லூதியானா சந்திப்பு தொடருந்து நிலையம்

**லூதியானா சந்திப்பு**, இந்திய மாநிலமான பஞ்சாபின் லூதியானா நகரத்தில் அமைந்துள்ளது.

## பயணிகள்
இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.

## தொடருந்து நிலையம்

லூதியானா சந்திப்பு தொடருந்து நிலையம் கடல் மட்டத்திலிருந்து  உயரமுடையது. நிலைய குறியீடு – LDH ஆகும்.

## மின்சாரமயமாக்கல்
1996 ல் மாண்டி-கோபிந்தர் வழித்தடம் மின்சாரமயமாக்கப்பட்டது..

## சான்றுகள்

## வெளி இணைப்புகள்
* Trains at Ludhiana
*

பகுப்பு:பஞ்சாப் மாநிலத்திலுள்ள தொடருந்து நிலையங்கள்
பகுப்பு:லூதியானா மாவட்டம்
பகுப்பு:இந்திய பஞ்சாபில் போக்குவரத்து
1584

ஆண்டு **1584** (**[[ரோம எண்ணுருக்கள்|MDLXXXIV]]**) கிரெகொரியின் நாட்காட்டியில் ஒரு ஞாயிற்றுக்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது புதன்கிழமையில் ஆரம்பமான ஒரு நெட்டாண்டாகும். பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* மார்ச் 18 (புதிய நாட்காட்டி மார்ச் 28) &ndash; 1533 முதல் உருசியாவை ஆண்டு வந்த நான்காம் இவான் இறந்தான். அவரது மகன் முதலாம் பியோதர் பேரரசனானான்.
* சூலை 10 &ndash; ஒரேஞ்சு இளவரசர் முதலாம் வில்லியம் படுகொலை செய்யப்பட்டார்.

## பிறப்புகள்
* திருமலை நாயக்கர், மதுரை நாயக்க மன்னர் (இ. 1659)

## இறப்புகள்
* மார்ச் 18 &ndash; உருசியாவின் நான்காம் இவான் (பி. 1530)
* நவம்பர் 4 &ndash; சார்லஸ் பொரோமெயோ, இத்தாலியக் கருதினால் (பி. 1538)

## மேற்கோள்கள்
கரடிசித்தர்

**கரடிசித்தர்** என்பவர் கஞ்சமலையில் வாழ்ந்த சித்தராவார். இவர் திருமந்திரம் அருளிய திருமூலரின் சீடராகவும் இருந்துள்ளார். இவரைப் பற்றிய எண்ணற்ற தொன்மங்கள் கூறப்படுகின்றன. இவர் திருமூலர் சமைத்த உணவினை உண்டு சிறுவனாக மாறியதாகவும், ஔவையார் நடத்திவைத்த அங்கவை-சங்கவை திருமணங்களில் கலந்து கொண்டதாகவும் கூறப்படுகிறது.

சிவபக்தரான இவர் உத்தமசோழபுரம் கரபுரநாதர் திருக்கோவிலுக்கு தினமும் வந்து சிவபூசை செய்துள்ளார். இவர் நாரதரின் வேண்டுகோளுக்காக, அங்கவை சங்கவை திருமணத்தில் கரடி போல் வந்து அங்கிருந்தவர்களை பயமுறுத்தியதாக கரபுரநாதர் கோயில் தலவரலாறு கூறுகிறது. கரடிசித்தருக்கு இத்தலத்தில் ஒரு தனி சன்னதி உள்ளது.

## தொன்மம்
திருமூலர் இளமையாக மாறுவதற்கான உணவினை சமைத்துக் கொண்டிருந்தார். அப்போது மூலிகைப் பரிப்பதற்காக கஞ்சமலைக்கு சென்றபோது, கரடிசித்தர் கீழே கிடந்த குச்சியை வைத்துக் கிண்டினார். எதிரிபாராத விதமாக அந்த உணவு கருமைநிறத்திற்கு மாறியது. பதறிய கரடிசித்தர் அந்த உணவினை உண்டார். அதனால் 16 வயதான சிறுவனாக மாறிவிட்டார்.

திரும்பி வந்த திருமூலர் அச்சிறுவனிடம் வினவி அறிந்து கொண்டார். பின்பு கரடிசித்தர் அந்த உணவினை உமிழ, அதை உண்டு திருமூலர் சிறுவயதினராக ஆனார்.

## ஆதாரங்கள்


பகுப்பு:சித்தர்கள்
ஜாமியா பள்ளிவாசல், நதோவல்

**ஜாமியா பள்ளிவாசல்** (*Jamia Masjid*), இந்தியாவிலுள்ள பஞ்சாப் மாநிலத்தில் லூதியானா மாவட்டத்தில் நதோவல் கிராமத்தில் அமைந்துள்ளது.

## அமைவிடம்
இப்பள்ளிவாசல் அமைந்துள்ள நதோவல் ராய்கோட்டிலிருந்து 12 கி.மீ. தொலைவிலும், லூதியானாவிலிருந்து 54 கி.மீ. தொலைவிலும் உள்ளது.

## வரலாறு
1947 இல் இந்தியப் பிரிவினை போது சுமார் 10 முசுலிம் குடும்பங்கள் பாக்கித்தான் சென்றது. ஆனால் 50 முசுலிம் குடும்பங்கள் உள்ளூரிலேயே தங்கினர். அவர்கள் 
தொழுவதற்கு ஜாமியா பள்ளிவாசலைக் கட்டினர்.

## புனரமைப்பு
ஜாமியா பள்ளிவாசல் 2015 இல் புனரமைக்கப்பட்டது. மொத்த செலவான 2.5 மில்லியன் இந்திய ரூபாயில் 1.5 மில்லியன் இந்திய ரூபாய் உள்ளூர் இந்துக்கள் மற்றும் சீக்கியர்களால் கொடுக்கப்பட்டது. இப்பள்ளிவாசல் நதோவல் பகுதியில் மத ஒற்றுமைக்கு எடுத்துக்காட்டாக விளங்குகிறது.

## மேற்கோள்கள்

பகுப்பு:இந்திய பஞ்சாபில் உள்ள பள்ளிவாசல்கள்
பகுப்பு:இந்திய பஞ்சாபில் உள்ள கட்டிடங்கள்
பகுப்பு:லூதியானா மாவட்டம்
ஜெட் (மாதம்)

**ஜெட்** (, ) என்பது சீக்கியர்களின் நானக்சாகி நாட்காட்டியின்படி மூன்றாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் மே, ஜூன் மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.

## ஜெட்மாதச் சிறப்பு நாட்கள்

### மே
*1 ஜெட் (மே 15) - ஜெட் மாத முதலாம் நாள்
*9 ஜெட் (மே 23) - குரு அமர் தாஸ் பிறந்த நாள்

### ஜூன்
* 28 ஜெட் (ஜூன் 11) - குரு அர்கோவிந்த்தின் குரு காடி 
* 1 ஹார் (ஜூன் 15) - ஜெட்மாத முடிவும் ஹார் மாதத் துவக்கமும்

## வெளியிணைப்புகள்
*www.dsl.pipex.com
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பகுப்பு:சீக்கியம்
ஹார் (மாதம்)

**ஹார்** (, ) என்பது சீக்கியர்களின் நானக்சாகி நாட்காட்டியின்படி நான்காவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜூன், ஜூலை மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும். இந்த மாதத்தில்தான் சீக்கியர்களின் ஐந்தாவது குருவான குரு அர்ஜன் முகலாயர்களால் கொல்லப்பட்டார்.

## ஹார்மாதச் சிறப்பு நாட்கள்
### ஜூன்
*1 ஹார் (ஜூன் 15) - ஹார் மாத முதல் நாள்
*2 ஹார் (ஜூன் 16) -  குரு அர்ஜன் இறந்த நாள் 

### ஜூலை
*18 ஹார் (ஜூலை 2) - அகால் தக்த் உருவான நாள்
*21 ஹார் (ஜூலை 5) -  குரு அர்கோவிந்த் பிறந்த நாள்
*1 சாவன் (ஜூலை 16) - ஹார்மாத முடிவும் சாவன் மாதத் துவக்கமும்

## வெளியிணைப்புகள்
*www.dsl.pipex.com 
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பகுப்பு:சீக்கியம்
நந்தமேடு வீரபாண்டீசுவரர் கோயில்

**நந்தமேடு வீரபாண்டீசுவரர் கோயில்** என்பது கரூர் மாவட்டம் நந்தமேட்டில் உள்ள சிவாலயமாகும். இத்தலத்தின் மூலவர் வீரபாண்டீசுவரர் என்றும், அம்பிகை வைராக்கியநாயகி என்றும் அழைக்கப்படுகிறார். இச்சிவாலயத்தில் பிரதோசம் வெகு சிறப்பாகக் கொண்டாடப்படுகிறது. அத்தினத்தில் பக்தர்களுக்கு கோயிலின் சார்பில் அன்னதானம் வழங்கப்படுகிறது.

## சன்னதிகள்

மூலவர் வீரபாண்டீசுவரர் லிங்கவடிவில் கிழக்கு நோக்கி உள்ளார். மூலவரின் இடதுபுறத்தில் வைராக்கியநாயகியின் சிலை அமைந்துள்ளது. வைராக்கியநாயகியின் முன்பு நந்தி வாகனமாக உள்ளது. மூலவரின் கோஸ்டத்தில் நர்த்தன விநாயகர், தட்சணாமூர்த்தி, லிங்கோத்பவர், பிரம்மா, விஷ்ணு துர்க்கை சன்னதிகள் அமைந்துள்ளன.

வெளிச்சுற்றுபிரகாரத்தில் நால்வர் சன்னதியும், கன்னி விநாயகர், வள்ளி தெய்வானை உடனுறை முருகன், சண்டிகேசுவரர் சன்னதியும் உள்ளன. இக்கோயிலின் வடகிழக்கு மூலையில் நவகிரக சன்னதியும், அருகே பைரவர் சன்னதியும் அமைந்துள்ளது. பிரதான வாசலின் இருபுறமும் சூரியன் மற்றும் சந்திரன் சன்னதிகள் உள்ளன.

மூலவருக்கு எதிரே நந்திசிலையும், பலிபீடமும், கொடிமரமும் உள்ளது. கொடிமரத்தின் முன்னால் கொடிமர பிள்ளையார் அமைந்துள்ளது.

## விழாக்கள்
* பிரதோசம்

## படத்தொகுப்பு

நந்தமேடு விநாயகர் தேங்காய் மாலையுடன்.jpg|கன்னி மூலை விநாயகர் தேங்காய் மாலையுடன் உள்ளார்.
நந்தமேடு வீரபாண்டீசுவரர் கோயிலின் தட்சணாமூர்த்தி.jpg|நந்தமேடு வீரபாண்டீசுவரர் கோயிலின் தட்சணாமூர்த்தி
நால்வர் சன்னதி நந்தமேடு வீரபாண்டீசுவரர் கோயில்.jpg|நால்வர் சன்னதி


## ஆதாரங்கள்


பகுப்பு:கரூர் மாவட்டத்திலுள்ள சிவன் கோயில்கள்‎
சாவன் (மாதம்)

**சாவன்** (, ) என்பது சீக்கியர்களின் நானக்சாகி நாட்காட்டியின்படி ஐந்தாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஜூன், ஆகஸ்டு மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.

## சாவன் மாதச் சிறப்பு நாட்கள்
### ஜூலை
*1 சாவன் (ஜூலை 16) - சாவன் மாதத் துவக்கம்
*8 சாவன் (ஜூலை 23) - குரு அர் கிருசன் பிறந்த நாள்

### ஆகஸ்டு
*1 பாதன் (ஆகஸ்டு 16) - சாவன் மாத முடிவும் பாதன் மாதத் துவக்கமும்.

## வெளியிணைப்புகள்
*www.dsl.pipex.com 
*www.sikhitothemax.com Guru Granth Sahib Page 133
*www.srigranth.org Guru Granth Sahib Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பகுப்பு:சீக்கியம்
கடம்பூர் பெருங்கருணீசுவரர் கோயில்

**கடம்பூர் பெருங்கருணீசுவரர் கோயில்** என்பது தூத்துக்குடி மாவட்டத்திலுள்ள கடம்பூரில் அமைந்துள்ள சிவாலயமாகும். இவ்வாலயத்தின் மூலவர் பெருங்கருணீசுவரர் என்றும், அம்பிகை பெரியபிராட்டி என்றும் அழைக்கப்படுகிறார். 

கம்ப மரங்கள் நிறைந்திருந்த ஊர் என்பதால் கடம்பூர் என்ற பெயர் பெற்றது. இந்த ஊர் புகழ்பெற்ற கயத்தாறு அருகே உள்ளது. 600 ஆண்டுகளுக்கு முன்பு பாண்டிய மன்னர்களின் ஆட்சி காலத்தில் ஜமிந்தாரால் ஆட்சிசெய்யப்பட்ட பகுதியாகும். 

இக்கோயிலின் மூலவருக்கு முன்னுள்ள நந்திக்கு இருபுறமும் ஜமிந்தார் மற்றும் ஜமிந்தீரினி சிலைகள் வணங்குவதைப் போல அமைக்கப்பட்டுள்ளன. 

## மேற்கோள்கள்
 

பகுப்பு:தூத்துக்குடி மாவட்டத்திலுள்ள சிவன் கோயில்கள்
வளையத்தூர் வளவநாதீசுவரர் கோயில்

**வளையத்தூர் வளவநாதீசுவரர் கோயில்** என்பது வேலூர் மாவட்டம் ஆற்காடு அருகே வளையத்தூரில் அமைந்துள்ள சிவாலயமாகும். இந்த சிவாலயத்தின் மூலவர் வளவநாதீசுவரர் என்றும், அம்பாள் பெரியநாயகி என்றும் அழைக்கப்படுகின்றனர்.

இத்தலத்தில் மூலவர் சதுர் பீடத்தில் இடதுபுறத்தில் சிறிது சாய்ந்தவாறு உள்ளார்.  அதனால் இவரை நவாம்ச மூர்த்தி என்கின்றனர். மூலவர் சன்னதிக்கு வாசல் இல்லை. கல்ஜன்னல் வைக்கப்பட்டுள்ளது.

அம்பாள் பெரியநாயகி நெற்றிக் கண்ணோடு உள்ளார். இவரது நான்கு கைகளிலும் உள்ள சுண்டுவிரல்களில் மோதிரம் உள்ளது. அம்பாள் சிவபெருமானுக்குரிய சின்முத்திரையை காட்டியவாறு உள்ளார். அம்பாளை சிவனாக கருதி சிவராத்திரியில் பூசை செய்கின்றார்கள்.

## விழாக்கள்
* கார்த்திகையில் லட்ச தீபம் ஏற்றப்படுகிறது.
* சிவராத்திரியில் அம்பிகையை சிவனாக நினைத்து வழிபாடு செய்யப்படுகிறது.

## சிறப்பு
* அம்பிகையே இங்கு சிவனாக கருதப்படுகிறார்
* சப்த கன்னியர்கள் வாகனங்களுடன் உள்ளார்.

## சன்னதிகள்
மூலவர் சந்நதி முன்பில் நின்படி இருக்கும் படி விநாயகர், வள்ளி தெய்வானை உடனுறை சண்முகர் உள்ளார்.

## ஆதாரங்கள்


பகுப்பு:வேலூர் மாவட்டத்திலுள்ள சிவன் கோயில்கள்
1585

ஆண்டு **1585** (**[[ரோம எண்ணுருக்கள்|MDLXXXV]]**) கிரெகொரியின் நாட்காட்டியில் ஒரு செவ்வாய்க்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வெள்ளிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* சனவரி 12 &ndash; நெதர்லாந்து கிரெகொரியின் நாட்காட்டியை அறிமுகப்படுத்தியது.
* பெப்ரவரி &ndash; எசுப்பானியர் பிரசெல்சு நகரைக் கைப்பற்றினர்.
* ஏப்ரல் 24 &ndash; ஐந்தாம் சிக்சுடசு 227வது திருத்தந்தையானார்.
* மே 19 &ndash; எசுப்பானிய பெரும் கடற்படையெடுப்பு: எசுப்பானியா எசுப்பானியத் துறைமுகங்களில் நின்றிருந்த ஆங்கிலேயக் கப்பல்களைக் கைப்பற்றினர். ஆங்கிலோ-எசுப்பானியப் போர் (1585–1604) ஆரம்பம்.
* ஆகத்து 17 &ndash; ஆண்ட்வெர்ப் எசுப்பானியப் படையினரால் கைப்பற்றப்பட்டது.
* ஆகத்து 20 &ndash; இங்கிலாந்து டச்சுக் கிளர்ச்சியை ஆதரிக்க முடிவெடுத்தது. இங்கிலாந்து இதன் மூலம் எண்பதாண்டுப் போரில் நுழைந்தது.
* ஐரோப்பாவில் சாக்கலேட் வணிக முறையில் அறிமுகமானது.

## பிறப்புகள்
* யூரியெல் த காசுட்டா, போர்த்துக்கீச யூத மெய்யியலாளர் (இ. 1640)
* மிகேல் டி நோரொன்யா, லின்யாரெசின் நாலாம் கவுன்ட்டு, போர்த்துக்கேயப் போர் வீரர் (இ. 1647)

## இறப்புகள்
* ஏப்ரல் 10 &ndash; பதின்மூன்றாம் கிரகோரி (திருத்தந்தை) (பி. 1502)

## மேற்கோள்கள்
1586

ஆண்டு **1586** (**[[ரோம எண்ணுருக்கள்|MDLXXXVI]]**) கிரெகொரியின் நாட்காட்டியில் ஒரு புதன்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது சனிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* சூன் 16 &ndash; ஸ்காட்லாந்தின் முதலாம் மேரி தனது வாரிசாக எசுப்பானியாவின் இரண்டாம் பிலிப்பு மன்னரை அறிவித்தார்.
* செப்டம்பர் 20–21 &ndash; இங்கிலாந்தின் முதலாம் எலிசபெத்தைக் கொலை செய்து மேரி ஸ்டுவர்டை அரசியாக்கத் திட்டமிட்டிருந்த 14 பேர் இலண்டனில் தூக்கிலிடப்பட்டனர்.
* பிளம்மியர் கணிதவியலாளர் சிமொன் இசுட்டெவின் வெவ்வேறு திணிவுடைய இரு பொருட்கள் ஒரே வேகத்தில் வீழ்கின்றன என்பதை செய்து காண்பித்தார்.
* புளோரிடாவின் செயின்ட் ஆகத்தீன் நகர், டொமினிக்கன் குடியரசின் சான்டோ டொமிங்கோ நகரங்கள் ஆங்கிலேயக் கடற்படைத்தலைவர் பிரான்சிஸ் டிரேக்கினால் தீக்கிரையாக்கப்பட்டன.
* முதலாவது ஆங்கிலேயக் கடற்படைக் கப்பல் வான்கார்டு இங்கிலாந்தில் வெள்ளோட்டம் விடப்பட்டது.
* ஆங்கிலேயர் தோமசு கவென்டிசு உலகைச் சுற்றுப் பயணத்தை ஆரம்பித்தார்.
* என்றீக்கே என்றீக்கசு *அடியார் வரலாறு* என்ற நூலை வெளியிட்டார்.

## பிறப்புகள்
* ஏப்ரல் 20 &ndash; லீமா நகர ரோஸ், எசுப்பானியப் புனிதர் (இ. 1617)

## இறப்புகள்

## மேற்கோள்கள்
காட்டுப்புத்தூர் மீனாட்சி சுந்தரேசுவரர் கோயில்

**காட்டுப்புத்தூர் மீனாட்சி சுந்தரேசுவரர் கோயில்** என்பது திருச்சிராப்பள்ளி மாவட்டம் காட்டுப்புத்தூரில் அமைந்துள்ள ஒரு சிவாலயமாகும். இச்சிவாலயத்தின் மூலவர் சுந்தரேசுவரர் என்றும், அம்பாள் மீனாட்சி என்றும் அழைக்கப்படுகிறார்.

இச்சிவாலயம் கிழக்கு நோக்கி அமைந்துள்ளது. மூலவர் சுந்தரேசுவரர் கிழக்கு நோக்கியுள்ளார். அம்பிகை மீனாட்சி தெற்கு நோக்கி உள்ளார்.

கோஷ்டத்தில் தட்சணாமூர்த்தி, விஷ்ணு, பிரம்மா, விஷ்ணு துர்கை சிலைகள் அமைந்துள்ளன. இக்கோயிலின் தென் மேற்கில் விநாயகர் சன்னதியும், வள்ளி தெய்வானை உடனுறை சண்முகர் சன்னதி வட மேற்கிலும் அமைந்துள்ளது. இக்கோயிலின் பிரகாரத்தில் நவகிரகங்கள் மற்றும் பைரவர் சன்னதிகள் உள்ளன.

## விழாக்கள்
* பிரதோசம்
* திருவாதிரை

## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
அம்பாசமுத்திரம் அகத்தீசுவரர் கோயில்

**அம்பாசமுத்திரம் அருள்மிகு அகத்தீசுவரர் திருக்கோயில்** என்பது திருநெல்வேலி மாவட்டம் அம்பாசமுத்திரத்தில் அமைந்துள்ளது. இச்சிவாலயத்தின் மூலவர் அகத்தீசுவரர் என்றும், அம்பிகை லோபமுத்திரை அம்பாள் என்றும் அழைக்கப்படுகிறார்.

## திருவிழாக்கள்
* பங்குனி பிரம்மோற்சவம்
* ஆனி வருசாபிசேகம்
* நவராத்திரி
* திருக்கார்த்திகை
* திருவாதிரை
* சிவராத்திரி

## தலவரலாறு
கைலாயத்தில் சிவபெருமான் பார்வதி திருமணம் நடைபெற இருந்தது. அதற்காக அனைவரும் வடதிசைக்கு வந்தனர். வடதிசை உயர்ந்தமையால், சிவபெருமான் அகத்தியரை அழைத்து தென்திசைக்கு செல்லுமாறு கூறினார். அகத்தியர் சிவபெருமானின் திருமணத்தினை காண இயலாமல் போகுமென வருந்தினார். ஆனால் சிவபெருமான் அகத்தியருக்கு தென்னகத்திலேயே திருமணக் கோலத்தில் காட்சிதருவேன் என்று கூறினார். காசிபநாதரை தரிசித்துவிட்டு பொதிகை மலைக்கு செல்லும் வழியில் இந்த ஊரை அடைந்தார். அகத்தியரை தரிசிக்க வந்த பக்தரிடம் தனக்கு உணவுதருமாறு வேண்டினார். சிவபக்தரும் உணவு எடுத்துவர சென்றார். அவர் வருகை தாமதமாகவே அகத்தியர் பொதிகை மலைக்கு சென்றுவி்ட்டார்.

சிவபக்தர் அகத்தியருக்காக அன்னமும், அரைக்கீரையும் சமைத்து எடுத்துவந்தார். அகத்தியரைக் காணமல் அவருக்காக தவம் செய்தார். அதனால் சிவபக்தருக்காக அகத்தியர் காட்சி தந்தார்.இக்கோவில் அம்பாசமுத்திரம் செங்குந்தர் மரபினரால் நிர்வகிக்கப்படுகிறது.

## ஆதாரங்கள்


பகுப்பு:திருநெல்வேலி மாவட்டத்திலுள்ள சிவன் கோயில்கள்‎
இரத்தினமங்கலம் லட்சுமி குபேரர் கோயில்

**இலட்சுமி குபேரர் கோயில்** என்பது தமிழ்நாடு மாநிலத்தின் செங்கல்பட்டு இரத்தினமங்கலத்தில் உள்ள ஓர் இந்துக் கோயிலாகும். இக்கோயிலே இந்தியாவில் லட்சுமி குபேரனுக்கு உரிய கோயிலாக உள்ளது. இக்கோயிலைச் சுற்றி லட்சுமி கணபதி, குபேரலிங்கம், செல்வ முத்துக்குமரன், யோக ஆஞ்சநேயர், நவ கிரகங்கள் ஆகியவையும், அருகிலேயே கோசாலையும் உள்ளன.

இத்தலத்தில் மூலவராக குபேரன் உள்ளார். கருவறையில் மனைவி சித்தரிணீயுடன் வலது கையில் பதுமநிதி மற்றும் இடது கையில் சங்கநிதி கொண்டு உள்ளார். குபேரன் சிலைக்கு மேலாக லட்சுமி அமைந்துள்ளார்.

## அமைவிடம்
கடல் மட்டத்திலிருந்து சுமார் 25.66 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்  ஆகும்.https://geohack.toolforge.org/geohack.php?pagename=%E0%AE%87%E0%AE%B0%E0%AE%A4%E0%AF%8D%E0%AE%A4%E0%AE%BF%E0%AE%A9%E0%AE%AE%E0%AE%99%E0%AF%8D%E0%AE%95%E0%AE%B2%E0%AE%AE%E0%AF%8D_%E0%AE%B2%E0%AE%9F%E0%AF%8D%E0%AE%9A%E0%AF%81%E0%AE%AE%E0%AE%BF_%E0%AE%95%E0%AF%81%E0%AE%AA%E0%AF%87%E0%AE%B0%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=12.8656_N_80.1367_E_type:landmark_region:IN

## திருவிழாக்கள்
* தீபாவளி அன்று சிறப்பு பூசைகள்
* வைகுண்ட ஏகாதசி
* அட்சய திருதியை

## ஆதாரங்கள்

## வெளி இணைப்புகள்
* GeoHack - இரத்தினமங்கலம் இலட்சுமி குபேரர் கோயில் 

பகுப்பு:செங்கல்பட்டு மாவட்டத்திலுள்ள இந்துக் கோயில்கள்
பாதன் (மாதம்)

**பாதன்** (, ) என்பது சீக்கியர்களின் நானக்சாகி நாட்காட்டியின்படி ஆறாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஆகத்து, செப்டம்பர் மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.

## பாதன் மாதச் சிறப்பு நாட்கள்
### ஆகத்து
*1 பாதன் (ஆகத்து 16) – பாதன் மாதத் துவக்கம்
*பாதன் 15 (ஆகத்து 30) –  குரு கிரந்த் சாகிப் முழுமையடைந்த நாள்

### செப்டம்பர்
*17 பாதன் (செப்டம்பர் 1) – குரு கிரந்த் சாகிப்பின் முதல் பிரகாச நாள் (ਪਹਿਲਾ ਪ੍ਰਕਾਸ਼)
*28 பாதன் (செப்டம்பர் 12) – சாராகி போர்

## வெளியிணைப்புகள்
*www.dsl.pipex.com 
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
பகுப்பு:சீக்கியம்
அஸ்சு (மாதம்)

**அஸ்சு** (, ) என்பது சீக்கியர்களின் நானக்சாகி நாட்காட்டியின்படி ஏழாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் செப்டம்பர், அக்டோபர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.

## அஸ்சு மாதத்தின் சிறப்பு நாட்கள்

### செப்டம்பர்
*செப்டம்பர் 15 (1 அஸ்சு) - அஸ்சு மாதத் துவக்கம் 
*செப்டம்பர் 16 (2 அஸ்சு) -  குரு அமர் தாசின் ஜோதி ஜோத் (Joti Jot)
*செப்டம்பர் 18 (4 அஸ்சு) -  குரு அங்கது தேவின் குரு காடி (Gur Gadi)
*செப்டம்பர் 22 (8 அஸ்சு) -  குரு நானக்கின் ஜோதி ஜோத்

### அக்டோபர்
*அக்டோபர் 9 (25 அஸ்சு) -  குரு ராம் தாஸ் பிறந்த நாள்
*அக்டோபர் 15 (1 கட்டக்) -  அஸ்சு மாத முடிவும் கட்டக் மாதத் துவக்கமும்

## வெளியிணைப்புகள்
*www.dsl.pipex.com
*www.sikhitothemax.com SGGS Page 133
*www.srigranth.org SGGS Page 133
*www.sikhcoalition.org 

பகுப்பு:நானக்சாகி நாட்காட்டியின் மாதங்கள்
சைதாப்பேட்டை சௌந்தரேசுவரர் கோவில்

**சைதாப்பேட்டை சௌந்தரேசுவரர் கோயில்** என்பது சென்னை மாவட்டத்தில் சைதாப்பேட்டையில் அமைந்துள்ளது.  இத்தலத்தினை வடதிருநாரையூர் என்று அழைத்துள்ளனர். 

இத்தலத்தில் வன்னி, கொன்றை, வில்வம் ஆகிய மரங்கள் உள்ளன. இதில் வன்னிமர வழிபாடு சனிக்கிழமைகளில் நடைபெறுகிறது. இக்கோயில் பிராமணர் தெருவில் அமைந்துள்ளது. சைதாப்பேட்டை காரணீசுவர் கோயிலிருந்து தெற்கு பகுதியில் உள்ளது. 

இத்தலத்தின் மூலவர் சௌந்தரேஸ்வரர் என்றும், அம்பிகை திரிபுரசுந்தரி என்றும் அழைக்கப்படுகிறார். இத்தலத்தின் தலவிருட்சமாக வன்னி மரம் உள்ளது.

நாரை பறவையானது இத்தலத்தின் மூலவரை வணங்கியமையால் இத்தலத்தினை வடநாரையூர் என்கின்றனர். 

## திருப்பணிகள்
இச்சிவாலயத்தினை 12ம் நூற்றாண்டில் சதயன் என்பவர் கட்டினார். 15 மற்றும் 17 ம் நூற்றாண்டில் திருப்பணி நடைபெற்றுள்ளது.

## திருவிழாக்கள்
* பிரதோசம்

## ஆதாரங்கள்


பகுப்பு:சென்னை மாவட்டத்திலுள்ள சிவன் கோயில்கள்
சீக்கியப் படைப்பிரிவு

**சீக்கிய படைப்பிரிவு** (Sikh Regiment), பிரித்தானிய ராஜ் ஆட்சியின் போது 
1 ஆகஸ்டு 1846-இல் துவக்கப்பட்டது. இந்தியத் தரைப்படையில், சீக்கிய காலாட் படை தற்போது  19  படையணிகளைக் கொண்டுள்ளது.  இச்சீக்கியப் படைப்பிரிவிற்கு சீக்கியர்களை மட்டுமே  தெரிவு செய்யப்படுகிறது.
இந்த சீக்கியப் படைபிரிவின் தலைமையகம், ராஞ்சியிலிருந்து முப்பது கிலோ மீட்டர் தொலைவில் உள்ள இராம்கர் பாசாறை,  ராம்கர் மாவட்டம், ஜார்கண்ட் மாநிலத்தில் செயல்படுகிறது.

## போர்களில்

* வடமேற்கு எல்லைப்புற மாகாணத்தில் சராகர்கி எனுமிடத்தில் பிரித்தானிய இந்தியப் படைகளுக்கும், ஆப்கானிய பஷ்தூன் பழங்குடி வீரர்களுக்கும் இடையே, 12 செப்டம்பர் 1897-இல் நடந்த போரில் சீக்கியப் படைப்பிரிவினர், ஆப்கானிய வீர்ரகளை வென்றனர்.
* முதலாம் உலகப் போரில், பிரான்சு நாட்டில் சீக்கியப் படைப்பிரிவு களமிறங்கி ஜெர்மனை எதிர்த்து போரிட்டது.
* 1999 கார்கில் போரின் போது, கார்கில் பகுதியின் புலி மலையில் சிறப்பாகச் செயல்பட்ட இச்சீக்கிய படைப்பிரிவின் எட்டாவது படையணிக்கு, காலட் படையின் தலைமை கட்டளை அதிகாரியால் சிறப்பு விருது வழங்கப்பட்டது.

## விருதுகள்
இச்சீக்கியப் படைபிரிவு  பிரித்தானியப் பேரரசின் 21 இந்தியன் ஆர்டர் ஆப் மெரிட், 14 விக்டோரியா கிராஸ் விருதுகளும், இந்திய அரசின்  2 பரம வீர சக்கரம், 2 அசோகச் சக்கரம், 14 மகாவீர சக்கரம், 14 கீர்த்தி சக்கரம், 64 வீரச் சக்கரம், 15 சௌரியச் சக்கரம், 75 சேனா விருதுகள், 25 விசிஷ்ட் சேவா விருதுகளையும் பெற்றுள்ளது.

## மேற்கோள்கள்


## வெளி இணைப்புகள்
*  Why was the Sikh Regiment not allowed to march on Republic Day?

பகுப்பு:பஞ்சாப்
பகுப்பு:சீக்கியம்
பகுப்பு:இந்திய படைத்துறை
அலங்கு நாய்

**அலங்கு** என்பது தமிழ்நாட்டு நாய் இனங்களில் ஒன்றாகும். இந்த நாய்கள் தஞ்சை, திருச்சி வட்டாரங்களைப் பூர்வீகமாகக் கொண்டவை என்றும், மிகக் குறைவான ரோமத்துடன் காணப்படுபவை. நன்கு இறங்கிய நெஞ்சும் தசைப்பற்றுடன் பெரிய உருவமுமாக தூக்கிய காதுகளுடன் இருக்கும் என விளக்கபட்டுள்ளது. இந்த நாய் இனம் தற்போது அழிந்துவிட்டது. அலங்கு நாயின் ஓவியம் தஞ்சை பெரிய கோயிலில் வரையப்பட்டுள்ளது. இதனை உலகப்புகழ் பெற்ற விலங்கியல் நிபுணர் டெஸ்மாண்ட் மோரிஸ் எழுதிய குறிப்புகள் மூலமாக அறிந்தனர். “வேட்டைக்கும் பாதுகாவலுக்கும் அலங்கை மிஞ்சிய நாய் இனம் இல்லை” என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.

*1962 க்கு முன்னர் அலங்கு நாய் இனம் குறித்து எங்கும் பதிவு செய்யப்படவே இல்லை. சோழர் காலத்து வரலாற்றை எழுதிய எந்த வரலாற்றாசிரியரும் அலங்கு என்ற நாய் இனம் இருந்ததாகவோ, அது சோழர்களால் பேணி வளர்க்கப்பட்டதாகவோ பதிவு செய்யவில்லை. ஆக, தஞ்சைப் பெரிய கோயிலில் உள்ள சித்திரம் ஒரு நாயினது படம் என்று சொல்லலாமே தவிர, சோழர்கள் வளர்த்த அலங்கு நாய் என்றோ, அப்படி ஒரு இனம் இருந்து அழிந்து போனதென்றோ உறுதியாகக் கூறுவதற்கில்லை.* என்று ஆய்வாளர் இரா சிவசித்து குறிப்பிடுகிறார்.

## ஆதாரங்கள்

## வெளி இணைப்புகள்
* அழிந்து போனதா அலங்கு? இரா. சிவசித்து, தி இந்து, 2017 திசம்பர் 2

பகுப்பு:தமிழக நாய் இனங்கள்
கோம்பை நாய்

**கோம்பை நாய்** என்பது தமிழக நாய் இனங்களுள் ஒன்றாகும். இந்த நாய் இனம் தற்போதும் தமிழகப்பகுதியில் உள்ளது. இது வேட்டைநாய் வகையினைச் சார்ந்ததாகும். அதிக வீரம் கொண்ட நாயாகவும், கட்டளைகளுக்கு கீழ்படியும் தன்மையும் உள்ளதாக அறியப்படுகிறது. இந்த வேட்டைநாய் இனத்தினை காவலுக்காகவும் வளர்க்கின்றனர். 

இந்த நாய் இனத்தினை டெஸ்மாண்ட் மோரிஸ் எனும் விலங்கியல் நிபுணர் செங்கோட்டை நாய்கள் எனும் அழிவுற்ற நாய் இனத்தின் உறவுகளாக குறிப்பிட்டுள்ளார். செங்கோட்டை நாய்கள் என்பவை புலியையே வேட்டையாடும் வீரம் கொண்டவையாக அறியப்படுகின்றன. இரண்டு செங்கோட்டை நாய்கள் இணைந்து புலியை வென்றுவிடுமென கூறப்படுகிறது.

*செங்கோட்டை நாய்களின் தூரத்து உறவினராகக் கோம்பை நாய் இனத்தைக் குறிப்பிடலாம்* என்கிறார் டெஸ்மாண்ட் மோரிஸ்.

## ஆதாரங்கள்

## வெளி இணைப்புகள்
*புலியை மிரட்டிய கோம்பை இரா. சிவசித்து, தி இந்து தமிழ், 2017 நவம்பர் 18
*எளிய மக்களுடன் பயணிக்கும் நாய்! இரா. சிவசித்து, தி இந்து தமிழ், 2017 நவம்பர் 25

பகுப்பு:தமிழக நாய் இனங்கள்
பகுப்பு:இந்தியாவில் தோன்றிய நாய் இனங்கள்
சைதாப்பேட்டை குருலிங்க சுவாமிகள் கோவில்

thumb|வலது|சைதாப்பேட்டை குருலிங்க சாமிகள் ஜீவசமாதி கோயில்

**குருலிங்க சுவாமிகள் கோயில்** என்பது சென்னை மாவட்டம் சைதாப்பேட்டையில் அமைந்துள்ள சித்தர் சமாதிக் கோயிலாகும். இக்கோயில் காரணீசுவரர் கோயில் தெருவில் அமைந்துள்ளது.  குருலிங்க சாமிகளின் பிறப்பு, பெற்றோர் பற்றிய தகவல்கள் கிடைக்கப் பெறவில்லை.

குருலிங்க சாமிகள் சிவத்தலங்களுக்கு சென்று தரிசனம் செய்வதை வழக்கமாக கொண்டிருந்தார். அவ்வாறு யாத்திரையாக செல்லும் வழியில் காரணீசுவரரை தரிசிக்க சைதாப்பேட்டை வந்தார். அக்கோயிலின் அழகும், அமையும் குருலிங்க சுவாமிகளை சைதாப்பேட்டையிலேயே தங்கும் படி வைத்துவிட்டது.

சாமிகளை தரிசிக்க சில பக்தர்கள் வந்தனர். அவர்களுக்கு தன்னுடைய இடது கையில் உதித்த லிங்கத்தினை குருலிங்கர் தந்தார். அதனால் குருலிங்கரை சித்தர் என மக்கள் அறிந்து கொண்டார்கள். குருலிங்கருக்கு தனி பக்தர் கூட்டம் உருவானது.

சைதைப்பகுதியிலேயே ஜீவசமாதி அடைய இடம் தேடினார். ஒரு செல்வந்தரின் இடத்தினை ஜீவசமாதிக்கு தர கோரினார். ஆனால் முதலில் மறுத்த செல்வந்தர் குருலிங்கரின் திருவருளால் இடத்தினை தந்தார். காரணீசுவரர் கோயில் அமைந்துள்ள தெருவிலேயே குருலிங்க சாமிகள் கிபி 1887ம் வருடம் ஜீவ சமாதி அடைந்தார்.

## ஆதாரங்கள்


பகுப்பு:சித்தர் கோயில்கள்
1907 பஞ்சாப் கலவரம்

**1907 பஞ்சாப் கலவரம்** என்பது, பிரித்தானியர் ஆட்சிக் காலத்தில், 1907 ஆம் ஆண்டு அக்காலப் பஞ்சாப் மாகாணத்தில் ஏற்பட்ட கலவரத்தைக் குறிக்கும். இது முக்கியமாக 1906 ஆம் ஆண்டில் நிறைவேற்றப்பட்ட குடியேற்றச் சட்டத்துக்கு (Colonisation bill) எதிராக உருவானது. இதுவே பஞ்சாபில் விடுதலை இயக்கத்தின் தொடக்கமாகக் கொள்ளப்படுகிறது. லாலா லஜபதி ராய், சர்தார் அஜித் சிங் போன்றோர் இவ்வியக்கத்தின் முக்கிய தலைவர்களாக இருந்தனர்.

## குடியேற்றச் சட்டம்
குடியேற்றச் சட்டம் 1906ம் ஆண்டு நிறைவேறியது. இந்தச் சட்டம், ஏற்கெனவே நகரப்பகுதி உயர் குடியினரிடையே அதிருப்தியை ஏற்படுத்தியிருந்த பஞ்சாப் நில உரிமை மாற்றச் சட்டம் (Punjab Land Alienation act) நிறைவேற்றப்பட்ட பின்னர் கொண்டுவரப்பட்டது. குடியேற்றச் சட்டத்தின்படி இறக்கும் ஒருவருக்கு நேரடி வாரிசு இல்லாவிட்டால் அவரது நிலம் அரசுக்குச் சொந்தமாகும். அரசாங்கம் அதைப் அரச நிறுவனங்களுக்கோ தனியாருக்கோ விற்க முடியும். இது அப்பகுதியில் நிலவிய சமூக நிலைமைக்கு எதிராக இருந்ததால் அதை எல்லாத் தரப்பினரும் எதிர்த்தனர்.

## போராட்டம்
பிரித்தானிய அரசாங்கத்தின் இந்த நடவடிக்கைகளுக்கு எதிரான போராட்டம் லாலா லஜபதி ராயின் தலைமையில் இடம்பெற்றது. அவர் தீவிர நடவடிக்கைகளுக்கு அழைப்பு விடுத்தார். முதல் எதிர்ப்பு நடவடிக்கை இந்தச் சட்டத்தினால் அதிகமாகப் பாதிக்கப்பட்டது எனக் கருதப்பட்ட செனாப் குடியேற்றப் பகுதியில் ஒழுங்குசெய்யப்பட்டது. இந்த முதல் எதிர்ப்பில், பல அமைப்புகள் தமது குறைபாட்டைத் தீர்த்துவைக்குமாறு கோரிக் கோரிக்கை மனுக்களை அரசாங்கத்துக்குக் கொடுத்தன. ஆனால், அரசாங்கம் இதற்குச் செவிசாய்க்கவில்லை. தொடர்ந்து லயால்பூரில் இன்னொரு எதிர்ப்புப் போராட்டம் வெடித்தது. இப்போராட்டம், பல்வேறு இரகசிய அமைப்புகள் உருவாக வழிவகுத்தது. *அஞ்சுமான்-இ-முகிபான்-இ-வத்தன்* என்பது இவற்றில் ஒன்று. ஜாட் சீக்கியரான அஜித் சிங் இதை உருவாக்கினார். இவருக்கு லாலா லஜபதி ராயின் ஆதரவு இருந்ததாக நம்பப்பட்டது. இக்காலத்தில் பல மக்கள் போராட்டங்கள் இடம்பெற்றன. இறுதியில் ராயும், அஜித் சிங்கும் நாடுகடத்தப்பட்டனர்.

## உசாத்துணைகள்
**The Indian Army and the Making of Punjab By Rajit K Mazumder.* p.&nbsp;203. Published by Orient Longman, 2003. 
**The Punjab Disturbances of 1907: The Response of the British Government in India to Agrarian Unrest.* N. Gerald Barrier. Modern Asian Studies, Vol. 1, No. 4 (1967), pp.&nbsp;353–383
**The Garrison State: The Military, Government and Society in Colonial Punjab.* by Tai Yong Tan. p.&nbsp;95. Published by SAGE, 2005. .
**The History of British India: A Chronology.by John F. Riddick.* p.&nbsp;92 Published by Greenwood Publishing Group, 2006. .

## மேற்கோள்கள்

பகுப்பு:1907 நிகழ்வுகள்
பகுப்பு:பஞ்சாபின் வரலாறு
பகுப்பு:இந்திய விடுதலைப் போராட்டம்
பாக்கித்தானில் சீக்கியம்

**தற்கால பாக்கித்தானில் சீக்கியம்** (*Sikhism in present-day Pakistan area*)  விரிவான வரலாற்றையும் பாரம்பரியத்தையும் கொண்டுள்ளது.  இன்றைய பாக்கித்தானில்  சீக்கியர்கள் மிகச்சிறுபான்மையராக உள்ளனர்; பெரும்பாலான சீக்கியர்கள் தங்கள் சமயம் தோன்றிய பெசாவரிலும் பஞ்சாப் பகுதியின் அங்கமான பஞ்சாபு மாகாணத்திலும் வடமேற்கு எல்லைப்புற மாகாணத்திலும் வாழ்கின்றனர். சீக்கியத்தை நிறுவிய குரு நானக் பிறந்த நங்கானா சாகிபு பாக்கித்தானிய பஞ்சாபில் உள்ளது. 

18ஆம்,  19ஆம் நூற்றாண்டுகளில் சீக்கிய சமூகம் செல்வாக்குள்ள அரசியல் சக்தியாக விளங்கியது; சீக்கிய அரசர் ரஞ்சித் சிங் முதல் சீக்கியப் பேரரசை நிறுவினார்; இதன் தலைநகரம்  லாகூராக இருந்தது. பஞ்சாபின் பெரிய நகரங்களில் குறிப்பிடத்தக்க அளவில் சீக்கிய மக்கள் வாழ்கின்றனர்:  இலாகூர், இராவல்பிண்டி, பைசலாபாத். 1947இல்   பாக்கித்தான் உருவான பின்னர், சிறுபான்மை இந்துக்களும்  சீக்கியர்களும் இந்தியாவிற்கு குடிபெயர்ந்தனர்; இந்தியாவிலிருந்து பல  முஸ்லிம் ஏதிலிகள் பாக்கித்தானில் குடியேறியுள்ளனர்.

1947இல் பாக்கித்தான் உருவாக்கத்திற்கு பின்னர் சீக்கிய சமூகம் மீளமைத்துக் கொள்ளத் துவங்கியது. பாக்கித்தான் சீக்கிய குருத்துவாரா பிரபந்தக் குழு அமைக்கப்பட்டது. இது பாக்கித்தானில் உள்ள குருத்துவாராக்களையும் பாரம்பரியத்தையும் காக்கும் பொறுப்புடையது.  பாக்கித்தானிய அரசு அண்மையில் இந்திய சீக்கியர்கள் பாக்கித்தானில் உள்ள சீக்கிய புனிதத்தலங்களுக்கு சென்று வழிபடவும் பாக்கித்தானிய சீக்கியர்கள் இந்திய குருத்துவாராக்களுக்குச் செல்லவும் அனுமதிக்கின்றது. 

ஐக்கிய அமெரிக்க நாட்டு அமைச்சகத்தின் மதிப்பீட்டின்படி 2006இல் பாக்கித்தானில் சீக்கியர்கள் மக்கள்தொகை 20,000ஆக இருந்துள்ளது.
## பிரிவினைக்கு முன்பாக
இந்தியப் பிரிவினைக்கு முன்பாக பாக்கித்தானியப் பகுதிகளில் வாழ்ந்திருந்த சீக்கியர்கள் அரசு நிர்வாகத்திலும் வேளாண்மை, வணிகம் போன்ற பொருளியல் செயற்பாடுகளிலும் செல்வாக்கோடு இருந்தனர். பாக்கித்தானிய பஞ்சாபின் இலாகூரில் உள்ள அரண்மனை, இரஞ்சித் சிங்கின் சமாதி, நங்கானா சாகிபு  உள்ளிட்ட ஒன்பது குருத்துவாராக்கள் போன்ற சீக்கியப் பண்பாட்டு/சமய தலங்கள் உள்ளன. உலகெங்கும் உள்ள சீக்கியர்களுக்கு குரு நானக் பிறந்த நங்கானா சாகிபு முக்கியமான வழிபாட்டிடம் ஆகும்.  

## ஒளிப்படத் தொகுப்பு

File:Samadhi of Ranjit Singh July 1 2005.jpg|இரஞ்சித்சிங் சமாதி
Image:Nankana Sahib.JPG|நங்கானா சாகிபு, குருத்துவார்
Image:PanjaSahibExterior1.JPG|பாஞ்சா சாகிபு குருத்துவாரா, ஆசன் அப்தாலாவின் வெளிப்புறத் தோற்றம் 
Image:Sikh Articles of Faith.JPG|சீக்கியர்கள் கட்டாயம் வைத்திருக்க வேண்டிய ஐந்து பொருட்களில்  ககன் (மரச்சீப்பு), கங்கணம் மற்றும் கீர்ப்பன் எனும் கத்தி 
Image:Gurdwara-School inner front.JPG|ஃபைசலாபாத் குருத்துவார்
Image:Karachi Gurdwara IMG 7778.JPG|கராச்சி விசா சுக குருத்துவாரா


## மேற்சான்றுகள்

## இதனையும் காண்க
* ரஞ்சித் சிங்
* சீக்கியப் பேரரசு
## வெளி இணைப்புகள்
* Muslim leaders condemn brutal killing of Sikhs by Taliban in Pakistan. TCN News.
* 
* 
* 
* 

பகுப்பு:சீக்கியம்
பகுப்பு:பாக்கித்தான்
பகுப்பு:பாக்கித்தானில் சமயம்
குரு நானக் தேவ் பல்கலைக்கழகம்

**குரு நானக் தேவ் பல்கலைக்கழகம்** (*Guru Nanak Dev University*) எனப்படும் இந்தக் கல்வி நிறுவனம், இந்திய பஞ்சாப் மாகாண அமிருதசரசு மாநகரத்தில் அமைந்துள்ளது. பத்து சீக்கிய குருக்களுள் முதல் குருவான குரு நானக் என்பவரின் 500-வது பிறந்தநாள் நினைவாக 1969-ம் ஆண்டு, நவம்பர் 24-ல் தொடங்கப்பட்ட இப்பல்கலைக்கழகம், சுமார் 500 ஏக்கர் பரப்பளவில் நிறுவப்பட்டுள்ளது.

இப்பல்கலைக்கழகத்துக்கு தேசிய மதிப்பீடு மற்றும் தரச்சான்று அவை ஐந்து நட்சத்திரத் தரம் வழங்கியுள்ளது. accredited the university at the five-star level.

## சான்றாதாரங்கள்

## வெளியிணைப்புகள்

* Official University website
* GNDU on Google Maps
* Placements Record 

பகுப்பு:இந்தியப் பஞ்சாபிலுள்ள பல்கலைக்கழகங்கள்
பாபா பரித் சுகாதார அறிவியல் பல்கலைக்கழகம்

**பாபா பரித் சுகாதார அறிவியல் பல்கலைக்கழகம்** (*Baba Farid University of Health Sciences*) எனப்படும் இந்தக் கல்வி நிறுவனம், இந்திய பஞ்சாப் மாகாண பரித்கோட் நகரத்தில் அமைந்துள்ளது. பஞ்சாபிய சூபி துறவியும், இசுலாமிய சமயவியலாளருமான பரித்துதின் கஞ்ச்சகர் என்பவர் நினைவாக நிரவப்பட்ட இப்பல்கலைக்கழகம்,  1998-ம் ஆண்டு, சூலையில் தொடங்கப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
ஓணான் கொத்திக் கழுகு

**ஓணான் கொத்திக் கழுகு** (*Short-toed Snake Eagle*) இப்பறவை ஊன் உண்ணிப் பறவைகளில் பெரியதாக உள்ளது. இதன் குடும்பப்பெயர் அசிபித்ரிடே
என பிரிக்கப்பட்டுள்ளது. இப்பறவைகள் இரவிலும் பகலிலும் தமது இரையைப்பிடித்து உண்ணும் பழக்கம் கொண்டவை. இவற்றைப்போல் பூனைப் பருந்து இதன் குணங்களைக் கொண்டுள்ளது.மேற்கு ஐரோப்பா கண்டப் பகுதியில் அமைந்துள்ள கிரேக்கப் பகுதிகளிலும் இவ்வகையான பறவைகளைக் காணமுடிகிறது.

பழைய உலகப்பறவைகள் வரிசையில் குறிப்பிடப்படும் இப்பறவைகள் நடுநிலக் கடல் பகுதிகளில் அமைந்துள்ள உருசியா, மத்திய கிழக்கு நாடுகள், இந்தியத் துணைக்கண்டம், மேலும் இந்தோனேசியத் தீவுக்கூட்டங்களிலும் பரவியுள்ளது.

## வாழ்விடம்
இப்பறவைகள் நடுநிலக் கடல் பகுதியில் அமைந்துள்ள ஐரோப்பா, முதல் ஆப்பிரிக்காவின் சகாரா பகுதிவரை செப்டம்பர் முதல் அக்டோபர் வரை வலசை வருகின்றன. பின்னர் இவை ஏப்ரல் அல்லது மே மாதவாக்கில் திரும்பிச்செல்லுகின்றன.  மத்தியப்பகுதி மற்றும் தூரக்கிழக்குப் பகுதியில் கூடுகட்டி வாழுகின்றன.  ஐரோப்பா பகுதியில் பல இடங்களில் இவற்றைப்பார்க்க முடிகிறது. 1999 ஆம் ஆண்டு இங்கிலாந்துப் பகுதி மற்றும் சில்லித்தீவுகளிலும் பார்த்ததாகப் பதிவாகியுள்ளது. பெரும்பாலும் வரண்ட இலையுதிர் புதர்க்காடுகளில் கூடுகட்டி இனவிருத்தி செய்கிறது. பெரிய மரங்களின் உச்சியில் கூடுகட்டி திறந்த வாழ்விடங்களில் வாழுகிறது. தன் உணவிற்காக திறந்த புல்வெளிகளை நாடுகிறது.

## விளக்கம்

இப்பறவைகளில் ஆண் பறவை சிறகு விரிந்த நிலையில் 170 முதல் 185 செமீ உயரமும் சாதாரண நிலையில் 62  செமீ முதல் 67 செமீ உயரம் கொண்டதாகவும் 1.2 முதல் 2.3 கிலோ எடை கொண்டும் காணப்படுகிறது தன் உடல் பகுதியின் கீழ்பகுதியில் வெள்ளை நிறமும் மேற்பகுதியில் சாம்பல் நிறமும் கொண்டு காணப்படுகிறது.  உடல் முழுவதிலுமே கோடுகள் கொண்டதாக உள்ளது. பார்ப்பதற்கு ஆந்தையைப்போல் உருண்டையான தலையுடன் மஞ்சள் கண்களுடனும், சிறகுக்குக்கீழே அடர்ந்த நிறம் கொண்டும் காணப்படுகிறது.

இவற்றில் காணப்படும் பேரினத்தைக்காட்டிலும் இவை அதிக நேரம் வானில் பறக்கும் திறன் கொண்டதாக உள்ளது. பெரிய மலைகளின் மேலிருந்து 500 மீட்டருக்கும் மேலிருந்து வேகமாக பறந்துவந்து தன் உணவைப்பிடிக்கும் தன்மையைப் பெற்றுள்ளது. தன் உணவு கிடைக்கும்வரை வானில் சிற்றெழால் பறவைபோல் வட்டமிட்டுக்கொண்டே இருக்கும் குணம் கொண்டதாகும். வானில் வட்டமிட ஓரளவு தட்டையான இறக்கைகளைப் பெற்றிருகின்றன.

## ஒளிப்படங்கள்

File:Short Toed Snake Eagle.jpg|பறந்த நிலையில் 
File:Short-Toed_Snake_Eagle_(Circaetus_gallicus)_in_Kawal_WS,_AP_W_IMG_2267.jpg|இந்தியாவில் தெலுங்கானா மாநிலத்தில்  
File:CircaetusGallicus.jpg|வானில் பறந்து கொண்டே இரையை உண்ணுகிறது. 
File:Short-toed Eagle 02.jpg|ஓணான் கொத்திக் கழுகின் தலைப்பகுதி. 
File:Short-toed Eagle Feathers.jpg|இறகுகளின் தோற்றம்  
File:Short-toed Eagle with rat.jpg|எலியைப்பிடித்து உண்ணும் காட்சி
File:Short-toed Snake Eagle 2.jpg|வானில் பறக்கும் காட்சி
Circaetus gallicus MHNT.ZOO.2010.11.87.5.jpg |அருங்காட்சியக மாதிரி



## மேற்கோள்கள்

## மேலும் பார்க்க

பகுப்பு:தமிழ்நாட்டுப் பறவைகள்
பகுப்பு:பிணந்தின்னிக் கழுகுகள்
பகுப்பு:வல்லூறுகள்
பகுப்பு:கழுகுகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:இந்தியப் பறவைகள்
பகுப்பு:இந்தோனேசியப் பறவைகள்
பகுப்பு:பாக்கித்தானியப் பறவைகள்
பகுப்பு:ஐரோவாசிய கொன்றுண்ணிப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
பகுப்பு:மேற்கு ஆசியப் பறவைகள்
ரம்மி, சீட்டு விளையாட்டு

**ரம்மி** (*Rummy*) மனிதத் திறனை வளர்க்கும் சீட்டு விளையாட்டுகளில் ஒன்றாகும். ரம்மி சீட்டு விளையாட்டில் ஏஸ், 2, 3, 4, 5, 6, 7, 8, 9, 10, ஜாக்கி, இராணி மற்றும் இராஜா என பதிமூன்று வரிசைகள் கொண்ட 52 சீட்டுகள் வைத்து, இரண்டிற்கும் அதிகமானவர்கள் ஒரே நேரத்தில் விளையாடலாம். வீடுகளிலும், பொது இடங்களிலும், மன மகிழ் மன்றங்களில் இரம்மி சீட்டு விளையாட்டு பொழுது போக்குடன், திறனையும் வளர்த்துக் கொள்ள உதவுகிறது. இருபதாம் நூற்றாண்டின் துவக்கத்தில், மெக்சிகோவின் சீட்டு விளையாட்டு முறையிலிருந்து ரம்மி விளையாட்டு உருவானதாக கருதப்படுகிறது.

பல வகையான ரம்மி விளையாடுவதற்கு சில விதிமுறைகள் உள்ளது.

## இணையத்தில் ரம்மி
தற்போது இணைய வாயிலாக பணம் வைத்து  ரம்மி சீட்டு விளையாடும் போக்கு அதிகரித்துள்ளது. 

## மேற்கோள்கள்

பகுப்பு:சீட்டு விளையாட்டுகள்
குரு அங்கத் தேவ் கால்நடை மருத்துவம், விலங்கு அறிவியல் பல்கலைக்கழகம்

**பஞ்சாப் கால்நடை அறிவியல் பல்கலைக்கழகம்** (*Guru Angad Dev Veterinary Animal Science University (GADVASU*) (*பஞ்சாப் சட்ட எண்: 16, 2005*) எனும் இக்கல்விக் கழகம், இந்திய பஞ்சாப் மாகாண லூதியானா நகரத்தில் அமைந்துள்ளது. இந்திய பஞ்சாப் அரசாங்கத்தால் 2005 ஆகத்து 9-ல் துவக்கப்பட்ட இப்பல்கலைக்கழகம், 2006-ம் ஆண்டு ஏப்ரல் 21-ம் நாள் முதல் செயல்பட தொடங்கி கால்நடை உற்பத்தியை ஊக்குவித்து வருகிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
1587

ஆண்டு **1587** (**[[ரோம எண்ணுருக்கள்|MDLXXXVII]]**) கிரெகொரியின் நாட்காட்டியில் ஒரு வியாழக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது ஞாயிற்றுக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* பெப்ரவரி 1 &ndash; இங்கிலாந்தின் முதலாம் எலிசபெத்தைக் கொலை செய்யத் திட்டமிட்டிருந்தமைக்காக ஸ்காட்லாந்தின் முதலாம் மேரிக்கு எலிசபெத் மரணதண்டனை வழங்கித் தீர்ப்பளித்தார். 
* பெப்ரவரி 8 &ndash; ஸ்காட்லாந்தின் முதலாம் மேரி தூக்கிலிடப்பட்டார்.
* சீனாவில் மிங் ஆட்சிக் காலத்தில் கடும் பட்டினி நிலவியது.

## பிறப்புகள்

## இறப்புகள்
* பெப்ரவரி 8 &ndash; ஸ்காட்லாந்தின் முதலாம் மேரி (பி. 1542)
* மே 18 - கேண்டலிஸ் நகர் பெலிக்ஸ், இத்தாலியப் பினிதர் (பி. 1515)

## மேற்கோள்கள்
கருணாகரன் (நடிகர்)

**கருணாகரன்**  28 ஜனவரி 1981 ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் பலதரப்பட்ட வேடங்களில் நடித்து வருகிறார். சூது கவ்வும் திரைப்படத்தில் *அருமை பிரகாசம்* என்ற வேடத்தில் நடித்தார். தொடர்ந்து ஜிகர்தண்டா, யாமிருக்கப் பயமே உள்ளிட்ட திரைப்படங்களில் நடித்துள்ளார். சுந்தர் சி.யின் கலகலப்பு திரைப்படத்தில் அறிமுகமான இவர் ரசினிகாந்தின் லிங்கா உள்ளிட்ட 25க்கு‌ம் மேற்பட்ட படங்களில் நடித்துள்ளார்.

## வாழ்க்கைக் குறிப்பு
## திரைப்பட விபரம்
### நடித்த திரைப்படங்கள்

## மேற்கோள்கள்

## வெளியிணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:1981 பிறப்புகள்
பகுப்பு:சென்னை நடிகர்கள்
பஞ்சாப் மின்நூலகம்

**பஞ்சாப் மின்நூலகம்** *(Panjab Digital Library)* ஒரு தன்னார்வ அமைப்பாகும். இது 2003 இல் இருந்து பஞ்சாப் பண்பட்டு மரபை பேணிக் காக்க கணினிமயப் படுத்தி வருகிறது. இதில் 15 மில்லியன் மின்பக்கங்கள் உள்ளன. பஞ்சாபிலேயே இதுதான் மிகப்பெரிய மின்நூலகம் ஆகும். இதில் பல வரலாற்று ஆவணங்கள் பதிவு செய்து இணையத்தில் பார்வைக்கு வைக்கப்பட்டுள்ளன.  இதன் புலமைப் பரப்பு, சீக்கிய, பஞ்சாபிப் பண்பாட்டு மரபை உள்ளடக்குகிறது. நானக்சாகி அறக்கட்டளையின் நிதி உதவியால் 2009 ஆகத்து முதல் இணையதளத்தில் வெளியிடப்பட்டுள்ளது. இதன் அடைப்படை அமைப்பு சண்டிகரில் உள்ளது. 

## பஞ்சாப் மின்நூலக வளர்ச்சி

## மேற்கோள்கள்

## வெளி இணைப்புகள்
*Panjab Digital Library, Official website
*Review of Panjab Digital Library
*Panjab Digital Library  at World Sikh News
*FaceBook
*Panjab Digital Library at India Today
*Taking the Bull by Horns: Preserving our History
*Punjab library keeps the past alive online
*Punjab’s heritage through digitized exhibitions
*Sikh Digital Heritage library 
*Digitisation preserves Punjab region's heritage and culture
*A Sikh pilgrim's chronicle of gurdwaras across the nation in 1930s

பகுப்பு:இந்திய நூலகங்கள்
பகுப்பு:பஞ்சாபி பண்பாடு
பகுப்பு:எண்ணிம நூலகங்கள்
இந்தியாவில் சீக்கியம்

**[[சீக்கியம்]]** இந்தியாவின் நான்காவது பெரிய சமயம் ஆகும்; இதை நிறுவிய  குரு நானக்கின் காலத்திலிருந்து 546 ஆண்டுகள் பழமையானது. சீக்கியர்கள் முதன்மையாக பஞ்சாபில் வாழ்கின்றனர்; இந்தியாவின் பல பகுதிகளிலும் விரவியுள்ளனர். உலகில் மிகப்பெரிய சமயங்களில் ஐந்தாவதாகவும் விளங்குகின்றது.  2010ஆம் ஆண்டில் உலகளவில்  25 மில்லியன்  பற்றாளர்களைக் கொண்டிருந்தது.
## இந்தியாவில் சீக்கியர்களின் மக்கள்தொகை

2011ஆம் ஆண்டு கணக்கெடுப்பின்படி இந்தியாவில் 2.08 கோடி (20.8 மில்லியன்) சீக்கியர்கள் வாழ்கின்றனர். பஞ்சாபில் பெரும்பான்மையினரின் சமயமாக உள்ள சீக்கியம் குறிப்பிடத்தக்க அளவில் அரியானா, தில்லி, இராசத்தான், உத்தராகண்ட மாநிலங்களில் பின்பற்றப்படுகின்றது.
## இந்தியாவின் குறிப்பிடத்தக்க சீக்கியர்கள்
சீக்கியர்கள் இந்தியாவில் சிறுபான்மையினராக இருப்பினும் நாட்டில் குறிப்பிடத்தக்க இடத்தைப் பெற்றுள்ளனர். இந்தியாவின் முன்னாள் இந்தியப் பிரதமர்  முனைவர்  மன்மோகன் சிங் முன்னாள் இந்தியக் குடியரசுத் தலைவர்  ஜெயில் சிங் ஆகியோர் புகழ்பெற்ற சீக்கியர்களாவர். இந்தியாவின் ஒவ்வொரு அமைச்சரவையிலும் சீக்கியர்கள் பங்கேற்றுள்ளனர். இந்தியப் படைத்துறையின் மூன்று பிரிவுகளிலும் தலைமையிடங்களை எட்டியுள்ளனர். பிரித்தானிய பேரரசுக் காலத்திலிருந்தே சீக்கியர்கள் இந்தியப் படைத்துறையின் முதன்மை படைப்பிரிவாக இருந்துள்ளனர். இந்தியாவின் பல்வேறு விளையாட்டுத் துறைகளிலும்  சீக்கியர்கள் முக்கியப் பங்காற்றியுள்ளனர்.  ஒலிம்பிக்கில் தனிநபர் விளையாட்டொன்றில் தங்கப் பதக்கம் பெற்றுள்ள ஒரே அபினவ் பிந்த்ரா சீக்கியராகும். அரசுத் துறை அமைப்புகளிலும் முதன்மையான பதவிகளில் இருந்துள்ளனர்: கலைக்கப்பட்டுள்ள திட்டக் கமிசனின் துணைத் தலைவர், மான்டெக் சிங் அலுவாலியா; தமிழக ஆளுநர் சுர்சித் சிங் பர்னாலா போன்றோர் ஒருசிலராவர். தொழில்துறையிலும் தொழில் முனைவிலும்  சீக்கியர்கள் முத்திரை பதித்துள்ளனர். மனமகிழ்வு துறைகளிலும் பாடகர் தலேர் மெகந்தி, தில்ஜித் தோசஞ்சி, ராபி செர்கில் போன்றோர் புகழ்பெற்று விளங்குகின்றனர்.  இந்திய விடுதலை இயக்கத்திலும் முதன்மை பங்காற்றியுள்ளனர். இளைஞர்களுக்கு பகத் சிங் ஒரு  முன்மாதிரி நாயகராக உள்ளார்.

சீக்கியர்களின் வழிபாட்டிடம் குருத்துவார் எனப்படுகின்றது. சீக்கியத்தில் பல்வேறு இடங்களுக்கு சென்று வழிபாட்டிடங்களைக் காண்பது ஆதரிக்கப்படவில்லை; கடவுள் எங்கும் உள்ளதால் குறிப்பிட்ட இடங்களுக்குத் தான் செல்ல வேண்டும் என்பது தேவையில்லை. இந்தியாவில் உள்ள சீக்கியர் குருத்துவாராக்களில் பஞ்சாபின் அமிருதசரசில் உள்ள பொற்கோயில் முதன்மையானதாகும்.
### சென்னையில் சீக்கியர்கள்
சென்னையில் 300 சீக்கியக் குடும்பங்கள் வாழ்கின்றனர். இவர்கள் பெரும்பாலும் தானுந்து உதிரிப் பாகங்ளின் வணிகத்தில் ஈடுபட்டுள்ளனர். முதன்மையான குருத்துவாரா சென்னையின் தியாகராய நகரில் உள்ளது. துடுப்பாட்ட விளையாட்டில் ஏ.ஜி. கிருபால் சிங் சென்னைக்காக இரஞ்சி ஆட்டங்களில் விளையாடியுள்ளார்; இந்தியத் துடுப்பாட்ட அணியில்  1955க்கும் 1964க்கும் இடையே 14 தேர்வுப் போட்டிகளில் பங்கேற்றுள்ளார்.

## இதனையும் காண்க
*இந்தியாவிலுள்ள மதங்கள்
*காலிஸ்தான் இயக்கம்
## மேற்சான்றுகள்

பகுப்பு:இந்தியாவில் சமயம்
பகுப்பு:சீக்கியம்
பரிதாபாது அனல் மின் நிலையம்

**பரிதாபாது அனல் மின் நிலையம்** *(Faridabad Thermal Power Station)* இந்தியாவின் தலைநகரமான தில்லி மாநகருக்கு 30 கிலோமீட்டர் தொலைவிலுள்ள தொழிற்சாலை நகரம் பரிதாபாத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.

பரிதாபாது அனல் மின் நிலையத்தில் மொத்தமாக 180 மெகாவாட் மின்னுற்பத்தி செய்யக்கூடிய மூன்று மின்னுற்பத்தி அலகுகள் (3X60 மெகாவாட்) அமைந்துள்ளன. திட்டம் தொடங்கப்பட்டு நீண்ட காலமாகிவிட்ட காரணத்தால்  முதல் மற்றும் மூன்றாவது அலகுகள் படிப்படியாகச் செயலிழந்து விட்டன. தற்சமயம் இரண்டாவது அலகு மட்டும் தொடர்ந்து செயல்பட்டு வருகிறது

## நிறுவப்பட்ட ஆற்றலளவு

## மேற்கோள்கள்

## இவற்றையும் காண்க

*தீனபந்து சௌட்டுராம் அனல் மின் நிலையம்
*பானிபட் அனல் மின் நிலையம் 1
*பானிபட் அனல் மின் நிலையம் 2
*இராசீவ்காந்தி அனல் மின் நிலையம்

பகுப்பு:அரியானா அனல் மின் நிலையங்கள்
பகுப்பு:பரிதாபாது மாவட்டம்
பஞ்சாபிக் குர்த்தாவும் தாம்பாவும்

**பஞ்சாபிக் குர்த்தாவும் தாம்பாவும்** (*Punjabi Kurta and Tamba*)  பஞ்சாபில் ஆடவர் அணியும் மரபான ஆடைகளாகும்''' .

## பஞ்சாபித் தாம்பா

### தாம்பா/தெக்மத்

## பஞ்சாபிக் குர்த்தா


File:Punjabi kurta Ferozepur 1845.jpg|நேர்வெட்டுப் பஞ்சாபிக் குர்த்தா, ஃபெரோழ்சுபூர், 1845

File:Kurta pajamas for men Indian Dress.jpg|திருமணக் குர்த்தா பைசாமா

File:A punjabi guy in Jeans & Kurta.jpg|குர்த்தா ஜீன்சு

File:SikhsInFrancePostcard.jpg|முதல் உலகப்போரில் செர்மானியர்களை எதிர்த்துப் போரிட பிரான்சு நாட்டு மார்செயிலுக்கு குர்த்தாக்களில் வந்த பிரித்தானிய படை, 15 ஆம் சீக்கியப் படையணி

File:Folk singers in multan.JPG|முல்தானில் நாட்டார் பாடகர்கள்


## மேற்கோள்கள்

பகுப்பு:இந்திய உடைகள்]]
பகுப்பு:பாக்கித்தானி உடைகள்
பகுப்பு: பஞ்சாபி பண்பாடு
பகுப்பு:பஞ்சாபி உடைகள்
கௌட பிரதேசம்

**கௌட பிரதேசம்** (Gauda Region) (), பண்டைய பரத கண்டத்தின் மற்றும் மத்திய கால வங்காளத்தில் இருந்த பகுதியாகும். கௌடப் பிரதேசம், பண்டைய வங்க நாடு, அங்க நாடு மற்றும் கலிங்க நாடுகளை கொண்டிருந்தது.
 
## அமைவிடமும் விரிவாக்கமும்
கௌடப் பிரதேசம் வங்க நாடு, பௌண்டர நாடு மற்றும் காமரூப நாடுகளுடன் கூடியது என சாணக்கியர், (கி மு 350–-283) தான் எழுதிய அர்த்தசாஸ்திரம் எனும் நூலில் கூறியுள்ளார். இப்புவியியல் கருத்தை பண்டைய நூல்களிலும் தொடர்கிறது. 

கி மு 590 முதல் 625 முடிய வங்காளத்தின் முதல் மன்னரான சசாங்கன், கர்ணசுபர்ணா நகரத்தை (தற்கால முர்சிதாபாத்தின் தலைமையிடமான பெஹரம்பூர்)  தலைநகராக கொண்டவன்.
சீன பௌத்தப் பயணி யுவான் சுவாங், சசாங்கன் ஆண்ட கர்ணசுபர்ணா நகரத்திலிருந்து தற்கால ஒரிசா பகுதிகளுக்குப் பயணித்தார். பௌண்டர நாடு கௌடப் பிரதேசத்தின் ஒரு பகுதியாக இருந்தாக பண்டைய இந்து சாத்திரங்கள் கூறுகிறது.

பாலப் பேரரசர்களும், சென் பேரரசர்களும் தங்களை கௌட தேசத்தின் **கௌடேஸ்வரர்கள்** என  அழைத்துக் கொண்டனர்.

## இதனையும் காண்க
* கௌடப் பேரரசு
* பாலப் பேரரசு
* தேவா பேரரசு
* காம்போஜ பால வம்சம்
* வங்க நாடு

## மேற்கோள்கள்

பகுப்பு:வங்காளம்
பகுப்பு:இந்திய வரலாறு
பகுப்பு:பண்டைய இந்தியா
இந்து சமய தத்துவ ஞானிகள் பட்டியல்

**இந்து சமய தத்துவ ஞானிகள் பட்டியல்**
# யாக்யவல்க்கியர்
# சனகர்
# வேத வியாசர்
# பாதராயணர்
# ஜைமினி
# பதஞ்சலி
# கபிலர்
# கௌடில்யர்
# குமரிலபட்டர்
# சைதன்யர்
# கௌடபாதர்
# மந்தன மிஸ்ரர்
# சுரேஷ்வரர்
# ஆதிசங்கரர்
# இராமானுசர்
# மத்வர்
# வாசஸ்பதி மிஸ்ரர்
# மதுசூதன சரஸ்வதி
# நிம்பர்க்கர்
# சாயனர்
# வித்யாரண்யர்

பகுப்பு:இந்திய மெய்யியல்
பகுப்பு:வைதிக மெய்யியல்கள்
பகுப்பு:இந்தியப் பட்டியல்கள்
பகுப்பு:சமயம் தொடர்பான பட்டியல்கள்
தபார் பல்கலைக்கழகம்

**தபார் பல்கலைக்கழகம்** (*Thapar University*) முன்னதாக **தபார் பொறியியல் மற்றும் தொழில்நுட்பக் கல்வி நிறுவனம்** எனப்படும் (* Thapar Institute of Engineering and Technology*) இக்கல்விக் கழகம், இந்திய பஞ்சாப் மாநிலத்தின் பட்டியாலா நகரத்தில் அமைந்துள்ளது. 1956-ம் ஆண்டில் 'லாலா கரம் சந்த் தாபர்' (*Lala Karam Chand Thapar*) என்பவரால்  நிறுவப்பட்ட இப்பல்கலைக்கழகம், கடந்த ஐந்து தசாப்தங்களாக அளவிலும், மற்றும் செயல்பாடுகளிலும் வளர்ந்து வந்திருக்கிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பி ஆர் அம்பேத்கர் தேசிய தொழில்நுட்ப கழகம், ஜலந்தர்

**பி ஆர் அம்பேத்கர் தேசிய தொழில்நுட்ப கழகம், ஜலந்தர்** (*Dr. B. R. Ambedkar National Institute of Technology Jalandhar*) பிரபலமாக அறிவது, என்.ஐ.டி ஜலந்தர் (*NITJ*) என அழைக்கப்படும் இக்கல்வி நிறுவனம், இந்திய பஞ்சாப் மாநிலத்தின் ஜலந்தர் நகரத்தில் அமைந்துள்ள ஒரு பொது பொறியியல் நிறுவனமாகும். ஆரம்பத்தில் (1987-ல்) *பஞ்சாப் மண்டல பொறியியல் கல்லூரி* (*PREC*) எனும் பெயரில் இயங்கிவந்த இந்தத் தொழில்நுட்ப கழகம், பஞ்சாப் மற்றும் இந்திய நடுவண் அரசும் ஒருங்கிணைந்து நிறுவப்பட்டதாகும்.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
பகுப்பு:அம்பேத்கர்
சின்னாளப்பட்டி அஞ்சலி வரத ஆஞ்சநேயர் கோயில்

**அஞ்சலி வரத ஆஞ்சநேயர் கோயில்** என்பது திண்டுக்கல் மாவட்டம் சின்னாளப்பட்டியில் அமைந்துள்ள ஆஞ்சநேயர் கோயிலாகும்.  இக்கோயிலில் மூலவர் 16 அடி உயரம் கொண்டவராக உள்ளார். இம்மூலவரைச் செய்ய நைமிசாரண்யத்தில் கண்டெடுக்கப்பட்ட சாளக்கிராமம் எனப்படும் கல்லினை உபயோகித்துள்ளனர்.

## தல சிறப்பு
* அனுமார் 16 அடி உயரம் கொண்டவர்.
* கோயிலின் விமானத்தில் இராமாயணத்தில் ஒரு பகுதியான சுந்தரக் காண்டத்தில் கூறப்பட்டுள்ள 64 காட்சிகள் சிற்பங்களாக உள்ளன.
* பக்தர்களால் எழுதப்பட்ட ஒரு கோடி ராமநாம ஜெபம் இங்குள்ளது.

## சன்னதிகள்
மூலவர் அஞ்சலி வரத ஆஞ்சநேயர். நளன், நீளன், அங்கதன், குமுதன், சுக்ரீவன், ஜாம்பவந்தன், ஜிதன், ஜூவிதன் ஆகியோரின் உருவச்சிலைகள் மகாமண்டபத்தில் உள்ளன. இவர்கள் ஆஞ்சநேயரின் பரிவாரங்கள்.

## தலவரலாறு
* கனகராஜ் எனும் பக்தர் கனவில் அனுமார் இங்கு தவக்கோலத்தில் வீற்றிருப்பதாக செய்தி கிடைத்து இங்கு கோயில் அமைக்கப்பட்டது. 
* சஞ்சீவி மலையை அனுமார் எடுத்துச் செல்லும் போது இத்தலத்தில் சிறுபகுதி விழுந்தது. அது தறபோது சிறுமலை என்று உள்ளது. 
* இராமாயண காலத்தில் அனுமரின் பாதம் இத்தலத்தில் பதிந்தது.

## ஆதாரங்கள்


பகுப்பு:திண்டுக்கல் மாவட்டத்திலுள்ள ஆஞ்சநேயர் கோயில்கள்
இடுகம்பாளையம் ஜெயமங்கள ஆஞ்சநேயர் கோயில்

**இடுகம்பாளையம் ஜெயமங்கள ஆஞ்சநேயர் கோயில்** என்பது கோயம்புத்தூர் மாவட்டம் இடுகம்பாளையத்தில் அமைந்திருக்கும் ஆஞ்சநேயர் கோயிலாகும். இந்தக் கோயிலிலைச் சுற்றி ஏழு தீர்த்தங்கள் அமைந்துள்ளன. 

இங்குள்ள ஆஞ்சநேயர் சுயம்பு பாறையில் ஆறு அடி உயரமுடையவராக உள்ளார்.  இந்த சுயம்புப் பாறை எட்டடி உயரமுடையது. இங்குள்ள ஆஞ்சநேயர் 5 அடி அகலமுடையவர். நேரான பார்வையுள்ளவராக இருப்பதை சிறப்பாக கருதுகிறார்கள். இந்த ஆஞ்சநேயர் சிலை நேர்முகப் பார்வையும், வலது கையில் ஆசீர்வாதம் செய்வதுப் போலவும், இடதுக் கையில் சவுகந்திர மலரை வைத்துக் கொண்டும் உள்ளது. தலைக்கு பின்புறமாகத் தெரியும் வாலில் மணி கட்டப்பட்டுள்ளதைப் போன்றும், கால்களில் தண்டையுடனும் காட்சி தருகிறது.

## மேற்கோள்கள்


பகுப்பு:கோயம்புத்தூர் மாவட்டத்திலுள்ள ஆஞ்சநேயர் கோயில்கள்
கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்

**கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்** என்பது திருநெல்வேலி மாவட்டம் கிருஷ்ணாபுரத்தில் அமைந்துள்ள ஆஞ்சநேயர் கோயிலாகும்.  இக்கோயிலில் ஆஞ்சநேயர் அபயஹஸ்தராக தெற்கு நோக்கி அமைந்துள்ளார். 

இக்கோயிலில் தலவிருட்சமாக நெல்லிமரமும், தீர்த்தமாக அனுமம் தீர்த்தமும் உள்ளது. 

இத்தலத்தில் ராமர் யாகம் செய்தமையால் பல இடங்களில் வெண் சாம்பல் கிடைக்கிறது. அதனை ராமனின் பிரசாதமாக எண்ணுகின்றனர் பக்தர்கள்.

## தலவரலாறு
இத்தலத்தில் தேவலோகத்தினைச் சேர்ந்த மயன் என்பவர் அழகிய ஊரினை அமைத்து, அதில் ஆயிரம் ஆண்டுகள் தவமிருந்தார். அதனால் பிரம்மாவிடம் வரம் பெற்று ஹேமை என்ற தெய்வப்பெண்ணுடன் வாழ்ந்துவந்தார். 
நாரத முனிவர் மயன் ஹேமையுடன் இருப்பதைக் கூறினார். அதனால் கோபம் கொண்ட இந்திரன் மயனை கொன்றுவிட்டார். இந்திரனுக்கு பிரம்மஹத்தி தோசம் உண்டானது. அதனை தீர்க்க சிவபெருமானை நினைத்து தவமிருந்தார். 
பிரம்மஹத்தி தோசம் போக்க சிவபெருமான் கங்கையை இத்தலத்தில் உள்ள குகையில் வரும் படி செய்தார். இதில் குளித்து இந்திரன் சாபவிமோசனம் பெற்றார். இந்த குளத்தினை காப்பதற்கு சுயம்பிரபை எனும் தேவலோகப் பெண்ணை காவலுக்கு வைத்தார். அவரிடம் இங்கு அனுமன் வந்து தங்கும்போது அவரிடம் ஒப்படைத்துவிட்டு தேவலோகம் வருமாறு கூறினார்.

தவத்தில் இருந்த சுயம்பிரபையை, சீதையைக் காண சென்ற அனுமன் கண்டார். கங்கையில் தாகம் தீர்த்துக் கொண்டு இந்த வரலாற்றை அறிந்து இராமர் பட்டாபிசேகம் முடிந்த பின்பு இத்தலத்தில் வந்து தங்கினார்.

## மேற்கோள்கள்


பகுப்பு:திருநெல்வேலி மாவட்டத்திலுள்ள ஆஞ்சநேயர் கோயில்கள்